CELEX ID: 32010D0669
Publication Date: 2010-09-27

Document:
TARYBOS SPRENDIMAS
2010 m. rugsėjo 27 d.
dėl Europos Sąjungos pozicijos Jungtinėje CARIFORUM ir ES taryboje, įsteigtoje CARIFORUM valstybių ir Europos bendrijos bei jos valstybių narių ekonominės partnerystės susitarimu, dėl Susitarimo IV priedo pakeitimo į jį įtraukiant Bahamų Sandraugos įsipareigojimus
(2010/669/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
atsižvelgdama į Europos Komisijos pasiūlymą,
kadangi:
(1)
CARIFORUM valstybių ir Europos bendrijos bei jos valstybių narių ekonominės partnerystės susitarimas (1) (toliau - Susitarimas) buvo pasirašytas 2008 m. spalio 15 d. ir laikinai taikomas nuo 2008 m. gruodžio 29 d.
(2)
Susitarimo 63 straipsnyje numatyta, kad derybos dėl Bahamų Sandraugos įsipareigojimų paslaugų ir investicijų srityje sąrašo turi būti baigtos per šešis mėnesius nuo Susitarimo pasirašymo.
(3)
Šios derybos buvo sėkmingai baigtos 2010 m. sausio 25 d.
(4)
Šių derybų rezultatus reikėtų išdėstyti Susitarimu įsteigtos Jungtinės CARIFORUM ir ES tarybos sprendime.
(5)
Todėl Jungtinėje CARIFORUM ir ES taryboje Sąjunga turėtų laikytis pozicijos, kuri išdėstyta prie šio sprendimo pridėto sprendimo projekte,
PRIĖMĖ ŠĮ SPRENDIMĄ:
Vienintelis straipsnis
Europos Sąjungos pozicija Jungtinėje CARIFORUM ir ES taryboje, įsteigtoje CARIFORUM valstybių ir Europos bendrijos bei jos valstybių narių ekonominės partnerystės susitarimu, dėl Susitarimo IV priedo pakeitimo grindžiama prie šio sprendimo pridėto Jungtinės CARIFORUM ir ES tarybos sprendimo projektu. Tačiau dėl formalių minėto sprendimo projekto pakeitimų, kurie nedaro poveikio sprendimo esmei, galima susitarti nereikalaujant iš dalies keisti šio sprendimo.
Priimta Briuselyje 2010 m. rugsėjo 27 d.

EuroVoc Classification:
Level 1: 100161
100143
Level 2: 100279
100170
100171
100282
Level 3: 3461
2460
3489
5083
5259
All Descriptors: 209
2095
3077
4567
5083